Ir-Regolament tal-Kummissjoni (KEE) Nru 2940/92
tad- 9 ta’ Ottubru 1992
li jemenda r-Regolament (KEE) Nru 3076/78 fuq l-importazzjoni tal-ħops minn pajjiżi li m’humiex membri
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jwaqqaf il-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 1696/71 tas-26 ta’ Lulju1971 fuq l-organizzazzjoni komuni tas-suq fil-ħops [1], hekk kif emendat bir-Regolament (KEE) Nru 3577/90 [2], u b’ mod partikolari l-Artikolu 5(3),
Billi ċerti pajjiżi li m’humiex membri produtturi tal-ħops jesportaw xi ftit mill-produzzjoni tagħhom lill-Komunità mingħajr, iżda, ma jipprovdux l-attestazzjoni ta’ ekwivalenza msemmi fl-Artikolu 1(2) tar-Regolament tal-Kummissjoni (KEE) Nru 3076/78 [3], kif emendat l-aħħar bir-Regolament (KEE) Nru 2264/91 [4], minħabba li m’awtorizzax ċerti aġenziji biex joħorġu dawn l-attestazzjonijiet ta’ ekwivalenza; billi, iżda, bil-għan li jiġu evitati l-problemi għal ċerti operaturi fis-settur, l-awtorizzazzjoni għall-użu ta’ l-attestazzjoni ta’ kontroll għandha tiġi mtawla lil hinn mit-30 ta’ April 1992 għal-ħops li jkun ġej minn pajjiżi mhux inklużi fl-Anness għar-Regolament tal-Kummissjoni (KEE) Nru 3077/78 tal-21 ta’ Diċembru 1978 fuq l-ekwivalenza ma’ l-attestazzjoni tal-Komunità li jkunu flimkien mal-ħops importat minn pajjiżi li mhumiex membri [5], kif ġie emandat l-aħħar bir-Regolament (KEE) No 2238/91 [6];
Billi kontrolli għall-għarrieda magħmula mill-awtoritajiet kompetenti ta’ Stati Membri skond l-Artikolu 7a tar-Regolament (KEE) Nru 3076/78 urew li ċerti kunsinji ta’ ħops importati minn pajjiżi li mhumiex membri m’humiex konformi ma’ l-informazzjoni mogħtija fl-attestazzjoni ta’ ekwivalenza li tkun mal-prodotti; billi, għalhekk, miżuri xierqa għandhom jittieħdu;
Billi l-miżuri li għalihom hemm dispożizzjonijiet f’dan ir-Regolament huma konformi ma’ l-opinjoni tal-Kumitat ta’ Ġestjoni għal-Ħops,
ADOTTAT DAN IR-REGOLAMENT:
Artikolu 1
Regolament (KEE) Nru 3076/78 huwa emendat kif gej:
1. -fl-Artikolu 4(1) "it-30 ta’ April 1992 jinbidel fit- 30 ta’ April 1994".
2. Il-paragrafi li ġejjin jiżdiedu ma’ l-Artikolu 7a:
"Jekk l-awtoritajiet kompetenti ta’ l-Istati Membri jiskopru li l-kampjuni eżaminati ma jissodisfawx il-ħtiġijiet minimi ta’ marketing imsemmija hawn fuq, il-kunsinji marbuta magħhom jistgħu ma jitħallewx jiċċirkulaw b’mod ħieles.
Jekk xi Stat Membru jiskopri li l-karatteristiċi ta’ xi prodott m’humiex konformi mad-dettalji mniżżla fl-attestazzjoni ta’ ekwivalenza li tkun mal-prodott għandu javża lill-Kummissjoni dwar dan. In-konformità mal-proċedura li għaliha hemm dispożizzjonijiet fl- l-Artikolu 20 tar-Regolament (KEE) Nru No 1696/71, tista’ tittieħed deċiżjoni biex tiġi rtirata l-aġenzija li tkun ħarget l-attestazzjoni ta’ ekwivalenza għal dawn il-prodotti mil-lista annessa mar-Regolament (KEE) Nru 3077/78."
Artikolu 2
Dan ir-Regolament għandu jibda jseħħ fis-seba’ jum ta’ wara l-pubblikażjoni fil-Ġurnal Uffiċjali tal-Komunitajiet Ewropej.
L-Artikolu 1, punt 1, jibda jseħħ mill-1 ta’ Mejju 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fid-9 ta’ Ottubru, 1992.